2018թ.-ին Հայաստանի ՏՏ ոլորտի եկամուտները կկազմեն մոտ 1 մլրդ դոլար 2018 թվականին Հայաստանում գործող ՏՏ ոլորտի ընկերությունների թիվը կկազմի շուրջ 1000, որից մոտ 200-ը կլինեն օտարերկրյա կապիտալի մասնակցությամբ: Այս ընկերություններում աշխատող մասնագետների թիվը կկազմի մոտ 20 հազար: Նման կանխատեսում է ներկայացրել ՀՀ Էկոնոմիկայի նախարարությունը: Սպասվում է, որ մեր երկրի ՏՏ ոլորտի արտադրողականությունը` մեկ աշխատողի հաշվով, 2018 թվականին կհասնի մոտ 50,000 ԱՄՆ դոլարի, իսկ ՏՏ ոլորտի ընդհանուր եկամուտները կհատեն 1 մլրդ ԱՄՆ դոլարի սահմանը: Ըստ նախարարության գնահատականների՝ մինչև 2018 թվականը ՏՏ ոլորտի արտահանման ծավալը կաճի և կհասնի 700 մլն ԱՄՆ դոլարի: